**Alonso Pérez de Guzmán el Bueno y Zúñiga** nado o 10 de setembro de 1550 en Sanlúcar de Barrameda, Cádiz e morto o 26 de xullo de 1615 en Sanlúcar de Barrameda, fillo de Juan Claros Pérez de Guzmán y Aragón (IX Conde de Niebla) e de Leonor de Zúñiga y Sotomayor, foi comandante en xefe da Armada Española e dirixiuna durante a tráxica aventura da coñecida "*Armada Invencible*".

Traxectoría
-----------

Nado en Cádiz en 1550, en 1556 converteuse en X Conde de Niebla tras a morte do seu pai, en 1558 no VII Duque de Medina-Sidonia tras o falecemento do seu avó (Juan Alonso Pérez de Guzmán y Zúñiga), convertendose no posuidor dunha das maiores fortunas de Europa. 

### Compromiso e matrimonio

O sétimo duque foi prometido en 1565 con Ana de Silva e Mendoza, filla da princesa de Éboli, que tiña nese momento 4 anos. En 1572, cando a duquesa tiña algo máis de 10 anos, o Papa Gregorio XIII concedeulles unha dispensa para a consumación do matrimonio. Foi o escándalo da época aínda que parece non ter ningún fundamento ao acusar a Filipe II dunha intriga amorosa coa princesa de Éboli. O invariable e inmerecido favor mostrado cara ao duque foi explicado por un interese máis paternal cara á duquesa.

### Honras recibidas

Alonso non fixo esforzos serios para salvar á súa sogra da persecución que sufriu a mans de Filipe II. A súa correspondencia está chea de ximoteos e queixas pola súa situación de pobreza e peticións de favores ao rei. En 1581 foi nomeado cabaleiro da Orde do Vélaro de Ouro e capitán xeneral da Lombardía.

Alonso foi tamén o patrón de Jerónimo Sánchez de Carranza, quen escribiu o primeiro texto sobre o sistema de loita española con espada chamado *Verdadeira destreza* e denominado o pai da esgrima española.

### Ao mando da Armada

Cando Álvaro de Bazán (marqués de Santa Cruz) morreu o 9 de febreiro de 1588, Filipe II insistiu en nomearlle *capitán xeral do mar Océano* (comandante da Armada). Foi obrigado a ir a pesar das súas declaracións acerca da súa inexperiencia, falta de capacidade e os seus mareos constantes no mar. O seu goberno da Armada xustificou a súa súplica. Ata lle acusaron de mostrar falta de coraxe e regresou completamente enfermo polos sufrimentos da campaña, que o encaneció. O duque retivo os seus títulos de Almirante do Océano e Capitán Xeneral de Andalucía ata co desprezo que expresaba por el a nación enteira.

### Anos finais

Cando unha frota anglo-holandesa tomou e saqueou Cádiz en 1596 , a súa lentitude e timidez foi en gran parte responsable da perda da praza. Foi levado ao ridículo por Cervantes nun soneto. Aínda así, o favor real continuou ata co sucesor de Filipe II. En 1606 a obstinación e torpeza do duque causaron a perda dunha escuadra nas proximidades de Xibraltar por parte dos holandeses.

Notas
-----

1. ↑  Colección de documentos inéditos para a historia de España, vol XXVIII, páx. 369.
2. ↑  *Op. cit.*, páx. 378.
3. ↑  Documentos relativos a la toma y saco de Cádiz por los ingleses, pp. 205–435, de la Real Academia de la Historia.
4. ↑  Pedro de Abreu: *Historia do saqueo de Cádiz polos ingleses en 1596*, escrita pouco despois do suceso, foi vetada na súa época polas críticas vertidas contra a defensa española. Publicaríase por vez primeira en 1866.
5. ↑  o\_duque\_de\_Medina\_en\_Cádiz Soneto á entrada do duque de Medina en Cádiz, en wikisource.

Véxase tamén
------------

### Outros artigos

* Armada Invencible
* Filipe II de España

|  |  |
| --- | --- |
| Control de autoridades | 
* Wd: Q278954
* WorldCat
* VIAF: 2560147270686435700005
* BNF: 12311205p
* CERL: cnp00541950
* DeutscheBio: 118907808
* EBID: ID
* FAST: 242666
* GEC: 0031898
* GND: 118907808
* ISNI: 0000 0000 8780 6234
* LCCN: n88128539
* OL: OL1699510A
* PTBNP: 932307
* SNAC: w6mg90ck
* SUDOC: 08295321X
* WikiTree: Pérez\_de\_Guzmán-23

 |